
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«19» лістапада 2024 г.
	№ 127
	г. Масква



Аб прадаўжэнні дзеяння антыдэмпінгавай меры ў дачыненні да ацынкаванага пракату, які паходзіць з Кітайскай Народнай Рэспублікі і Украіны і ўвозіцца на мытную тэрыторыю Еўразійскага эканамічнага саюза

У адпаведнасці з абзацам пятым пункта 109 Пратакола аб прымяненні спецыяльных ахоўных, антыдэмпінгавых і кампенсацыйных мер у дачыненні да трэціх краін (дадатак № 8 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Прадоўжыць па 1 верасня 2025 г. уключна дзеянне антыдэмпінгавай меры, устаноўленай Рашэннем Калегіі Еўразійскай эканамічнай камісіі ад 3 снежня 2019 г. № 209 «Аб прымяненні антыдэмпінгавай меры з дапамогай увядзення антыдэмпінгавай пошліны ў дачыненні да ацынкаванага пракату, які паходзіць з Кітайскай Народнай Рэспублікі і Украіны і ўвозіцца на мытную тэрыторыю Еўразійскага эканамічнага саюза».
2. Дзяржаўным органам дзяржаў – членаў Еўразійскага эканамічнага саюза, упаўнаважаным у сферы мытнай справы, з даты ўступлення ў сілу гэтага Рашэння па 1 верасня 2025 г. уключна:
забяспечыць спагнанне антыдэмпінгавай пошліны па стаўках, устаноўленых Рашэннем Калегіі Еўразійскай эканамічнай камісіі ад 3 снежня 2019 г. № 209, у парадку, устаноўленым для спагнання папярэдніх антыдэмпінгавых пошлін;
не спаганяць антыдэмпінгавую пошліну пры ўмове прадстаўлення сертыфіката вытворцы ў адпаведнасці з пунктам 2 Рашэння Калегіі Еўразійскай эканамічнай камісіі ад 3 снежня 2019 г. № 209.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за 5 студзеня 2025 г.

